proxectonos/corpus_dominio_legal_administrativo_tmp huggingface dataset:
RESOLUCIÓN do 30 de xaneiro de 2026 pola que se acorda a modificación parcial da relación de postos de traballo do persoal técnico, de xestión e de administración e servizos (PTXAS).
Universidade de Vigo — III. Outras disposicións — 11/02/2026

Tras seren analizadas as razóns expostas na memoria xustificativa do 23 de xullo, asinada pola Xerencia, considerando os informes preceptivos emitidos por parte da Xunta de persoal técnico, de xestión e de administración e servizos (PTXAS) e por parte da Dirección Xeral de Orzamentos e Financiamento Autonómico da Consellería de Facenda e Administración pública da Xunta de Galicia e mais polo Consello Social.
Considerando os antecedentes expostos, esta reitoría, en uso das competencias que lle confiren a Lei orgánica 6/2023, do 22 de marzo, do Sistema universitario, e os Estatutos da Universidade de Vigo, aprobados polo Decreto 13/2019, do 24 de xaneiro,
Primeiro. Aprobar a seguinte modificación na relación de postos de traballo do funcionario de administración e servizos:
Postos de nova creación:
Postos que se van amortizar:
Segundo. A presente resolución entra en vigor na data da súa publicación no
Diario Oficial de Galicia
.
Contra esta resolución, que esgota a vía administrativa, poderase interpor un recurso ante a xurisdición contencioso-administrativa no prazo de dous meses, contados desde o día seguinte ao da súa notificación, de conformidade co disposto na Lei 29/1998, do 13 de xullo, reguladora da xurisdición contencioso-administrativa.
Non obstante, as persoas interesadas poderán optar por interpor contra esta resolución un recurso de reposición no prazo dun mes, contado a partir do día seguinte ao da súa publicación, ante o mesmo órgano que a ditou. Neste caso, non se poderá interpor un recurso contencioso-administrativo ata que sexa resolto expresamente ou se produza a desestimación presunta do recurso de reposición interposto, segundo o previsto no artigo 123.2 da Lei 39/2015, do 1 de outubro, do procedemento administrativo común das administracións públicas.
Vigo, 30 de xaneiro de 2026
RESOLUCIÓN do 2 de febreiro de 2026 pola que se notifican as resolucións das alegacións ao Sistema de información xeográfica de parcelas agrícolas (Sixpac) da campaña de 2025.
Fondo Galego de Garantía Agraria — III. Outras disposicións — 11/02/2026

Mediante a Orde do 25 de febreiro de 2025, a Consellería do Medio Rural regulou a tramitación de alegacións ao Sistema de información xeográfica de parcelas agrícolas (Sixpac) da campaña de 2025.
O artigo 18 da citada orde dispón que as solicitudes de modificación ao Sixpac dos recintos situados na Comunidade Autónoma de Galicia se dirixirán á persoa titular da Dirección do Fogga que, conforme o que se indica no seu capitulo II do título II, ditará a resolución correspondente ás solicitudes da orde, que será notificada de acordo co establecido na Lei 39/2015, do 1 de outubro, do procedemento administrativo común das administracións públicas. De conformidade co establecido no artigo 45.1 da indicada lei, a notificación poderá realizarse mediante a publicación no
Diario Oficial de Galicia
, cun enlace á páxina web do Fogga.
En relación coas alegacións ou solicitudes de modificación do Sixpac da campaña de 2025, logo do informe da Subdirección Xeral de Xestión da PAC, esta dirección
Primeiro. Dar publicidade na web do Fogga ás listaxes das resolucións das alegacións ao Sixpac da Orde do 25 de febreiro de 2025 citada.
As persoas interesadas poden acceder á dita web na seguinte ligazón:
https://fogga.xunta.gal/gl/sixpac/resolucions-de-alegacions-sixpac
Segundo. Poñer á disposición das persoas interesadas no portal de axudas PAC as resolucións completas das solicitudes indicadas no punto primeiro desta resolución.
O acceso ao dito portal poderá realizarse a través da seguinte ligazón:
https://fogga.xunta.gal/gl
Neste portal, cada persoa interesada poderá acceder ao contido da súa resolución mediante o certificado dixital, DNI-e (DNI electrónico) ou co emprego da Chave365. A información sobre a forma de alta da Chave365 atópase no enlace que se indica a seguir: https://sede.xunta.gal/tramites-e-servizos/chave365
Terceiro. Contra as citadas resolucións, que non poñen fin á vía administrativa, as persoas interesadas poderán interpoñer recurso de alzada ante a presidenta do Fogga no prazo dun mes contado desde o día seguinte ao desta publicación, consonte co disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas. O prazo de interposición concluirá o mesmo día desta publicación no mes de vencemento, de conformidade co artigo 30.4 da Lei 39/2015, do 1 de outubro.
Santiago de Compostela, 2 de febreiro de 2026
EXTRACTO da Resolución do 29 de decembro de 2025 pola que se aproban as bases reguladoras para a concesión de subvencións, en réxime de concorrencia non competitiva, destinadas á renovación e/ou instalación de ata un máximo de dous sistemas de depuración autónomos en concellos da Comunidade Autónoma de Galicia, e se procede á súa convocatoria para o ano 2026 (código de procedemento AU300B).
Augas de Galicia — III. Outras disposicións — 11/02/2026

BDNS (Identif.): 878476.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS):
https://www.infosubvenciones.es/bdnstrans/GE/es/convocatoria/878476
Primeiro.
Entidades beneficiarias
Poderán ser entidades beneficiarias os concellos da Comunidade Autónoma de Galicia que teñan a autorización de vertedura ou a teñan solicitado antes da finalización do prazo de xustificación da subvención para un sistema de depuración autónomo nun núcleo rural illado de quince ou menos vivendas.
Segundo.
Obxecto
Establecer as bases reguladoras para a concesión de subvencións, en réxime de concorrencia non competitiva, destinadas á renovación e/ou á instalación de ata un máximo de dous sistemas de depuración autónomos en concellos da Comunidade Autónoma de Galicia, e proceder á súa convocatoria para o ano 2026 (código de procedemento AU300B).
Terceiro.
Bases reguladoras
Publícase conxuntamente este extracto coa Resolución do 29 de decembro de 2025 pola que se aproban as bases reguladoras para a concesión de subvencións, en réxime de concorrencia non competitiva, destinadas á renovación e/ou instalación de ata un máximo de dous sistemas de depuración autónomos en concellos da Comunidade Autónoma de Galicia, e se procede á súa convocatoria para o ano 2026 (código de procedemento AU300B).
Cuarto.
Importe
As subvencións reguladas ao abeiro desta resolución financiaranse con cargo á conta financeira 6566 (subvencións de capital a corporacións locais) da entidade pública empresarial Augas de Galicia, por importe de setecentos setenta e dous mil cincocentos tres euros (772.503,00 €), aplicación orzamentaria 06.82.542B.760.0.
O importe das subvencións será do 100 % do investimento da actuación proposta, incluído o imposto sobre o valor engadido (IVE), ata esgotar o crédito da convocatoria e cos límites máximos por actuación que se indican a seguir:
a) Sete mil cincocentos euros (7.500 €) en núcleos rurais illados de menos de 4 vivendas unifamiliares.
b) Quinte mil euros (15.000 €) en núcleos rurais illados de entre 4 e 8 vivendas unifamiliares.
c) Vinte mil euros (20.000 €) en núcleos rurais illados de máis de 8 e ata un máximo de 15 vivendas unifamiliares.
Quinto.
Prazo de presentación de solicitudes
O prazo de presentación de solicitudes comezará ás 9.00 horas do día 23 de febreiro de 2026 e rematará ás 14.00 horas do día 23 de marzo de 2026.
Santiago de Compostela, 29 de decembro de 2025
RESOLUCIÓN do 30 de xaneiro de 2026, da Dirección Xeral de Traballo Autónomo e Economía Social, pola que se dá publicidade das subvencións concedidas ao abeiro da Orde do 27 de decembro de 2024 pola que se establecen as bases reguladoras das subvencións para o apoio á consolidación das entidades da economía social de Galicia Bono consolida economía social, e se procede á súa convocatoria para a anualidade 2025 (código de procedemento TR802L).
Consellería de Emprego, Comercio e Emigración — III. Outras disposicións — 11/02/2026

En cumprimento do disposto no artigo 15.1 da Orde do 27 de decembro de 2024 pola que se establecen as bases reguladoras das subvencións para o apoio á consolidación das entidades da economía social de Galicia Bono consolida economía social, e se procede á súa convocatoria para a anualidade 2025 (código de procedemento TR802L) (DOG número 28, do 11 de febreiro), resolvo que se publiquen as subvencións concedidas que se indican no anexo, cun importe total de 2.599.172,94 euros, con cargo ás aplicacións 14.04.324C.470.9, 14.04.324C.481.9, 14.04.324C.770.9 e 14.04.324C.781.9 dos orzamentos xerais da Comunidade Autónoma de Galicia para o exercicio 2025.
Santiago de Compostela, 30 de xaneiro de 2026
RESOLUCIÓN do 19 de xaneiro de 2026 pola que se dá publicidade ás axudas concedidas ao abeiro da Resolución do 27 de agosto de 2025 pola que se establecen as bases reguladoras para a concesión, en réxime de concorrencia competitiva, das subvencións a establecementos e servizos turísticos de xestión pública e/ou privada nos procesos de certificación, seguimento e renovación das correspondentes normas UNE, co obxecto da obtención e/ou mantemento da marca Q de Calidade Turística e/ou a marca S de Sustentabilidade Turística do Instituto para a Calidade Turística Española e a Sustentabilidade (ICTES), e se procede á súa convocatoria para o ano 2025 (código de procedemento TU970A).
Axencia de Turismo de Galicia — III. Outras disposicións — 11/02/2026

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, así como no artigo 25 das bases reguladoras da convocatoria,
Facer público no
Diario Oficial de Galicia
e na páxina web da Axencia de Turismo de Galicia (http://turismo.xunta.es//) o resultado do proceso de concesión das subvencións previstas con cargo ás aplicacións orzamentarias 04.A2.761A.760.0 e 04.A2.761A.770.0, proxecto 2015 00005, cun crédito de 210.000 €, que figuran no anexo I e no anexo II desta resolución, concedidas ao abeiro da Resolución do 27 de agosto de 2025 pola que se establecen as bases reguladoras para a concesión, en réxime de concorrencia competitiva, de subvencións a establecementos e servizos turísticos de xestión pública e/ou privada nos procesos de certificación, seguimento e renovación das correspondentes normas UNE, co obxecto da obtención e/ou mantemento da marca Q e/ou a marca S de Sustentabilidade Turística do Instituto para a Calidade Turística Española e a Sustentabilidade (ICTES), e se procede á súa convocatoria para o ano 2025 (código de procedemento TU970A).
Santiago de Compostela, 19 de xaneiro de 2026
ORDE do 30 de xaneiro de 2026 pola que se dá publicidade aos recoñecementos dos núcleos de adestramento deportivo especializado.
Consellería de Presidencia, Xustiza e Deportes — III. Outras disposicións — 11/02/2026

No
Diario Oficial de Galicia
núm. 197, do 29 de setembro de 2020, publicouse o Decreto 165/2020, do 17 de setembro, polo que se regula o deporte de alto nivel, de alto rendemento e de rendemento deportivo de base de Galicia, a través do cal, no seu artigo 39, se recoñecen os núcleos de adestramento deportivo especializado como o conxunto de medios humanos e materiais xestionados por unha federación deportiva, club deportivo ou sociedade anónima deportiva inscritos no Rexistro de Entidades Deportivas de Galicia que teña por finalidade a preparación técnico-deportiva orientada ao alto nivel ou ao alto rendemento deportivo.
A través da Orde do 23 de xuño de 2021 pola que se establecen os criterios técnico-deportivos para a obtención das condicións de persoa deportista de alto nivel, alto rendemento deportivo e rendemento deportivo de base, e os criterios deportivos para o recoñecemento dos núcleos de adestramento deportivo especializado, no artigo 7 determínanse os criterios deportivos para os núcleos de adestramento especializado.
Os proxectos recoñecidos correspóndense co interese estratéxico deportivo da propia Comunidade Autónoma, encamiñado á participación dos deportistas galegos e das deportistas galegas en xogos olímpicos ou paralímpicos, campionatos do mundo, campionatos de Europa e outras competicións internacionais de máximo nivel.
Na súa consecuencia, atendendo á proposta da Secretaría Xeral para o Deporte do 29 de xaneiro de 2026, con base nos acordos adoptados pola Comisión galega de avaliación do alto nivel deportivo, a Consellería de Presidencia, Xustiza e Deportes
Artigo único
Dar publicidade da relación dos núcleos de adestramento deportivo especializado recoñecidos ata o momento pola Consellería de Presidencia, Xustiza e Deportes, así como o período de vixencia do seu recoñecemento. A relación incorpórase no anexo desta resolución.
Santiago de Compostela, 30 de xaneiro de 2026
RESOLUCIÓN do 2 de febreiro de 2026 pola que se publican as subvencións concedidas ao abeiro da Orde do 22 de novembro de 2024 pola que se establecen as bases reguladoras para a concesión de axudas para a adquisición de vehículos adaptados a persoas con mobilidade reducida (Eurotaxi), vehículos taxi de emisións cero e vehículos taxi eco, e se convocan para o exercicio 2025, mediante tramitación anticipada (código de procedemento IF303A).
Consellería de Presidencia, Xustiza e Deportes — III. Outras disposicións — 11/02/2026

No
Diario Oficial de Galicia
número 236, do 9 de decembro de 2024, publicouse a Orde da Consellería de Presidencia, Xustiza e Deportes, do 22 de novembro de 2024, pola que se establecen as bases reguladoras para a concesión de axudas para a adquisición de vehículos adaptados a persoas con mobilidade reducida (Eurotaxi), vehículos taxi de emisións cero e vehículos taxi eco, e se convocan para o exercicio 2025, mediante tramitación anticipada (código de procedemento IF303A).
Unha vez rematada a tramitación de todas as solicitudes que se presentaron, e en cumprimento do artigo 15 da Lei 9/2007, do 13 de xuño, de subvencións de Galicia, debe darse publicidade das subvencións concedidas.
De acordo con todo o indicado,
Publicar como anexo as subvencións concedidas no ano 2025 para a adquisición de vehículos taxi adaptados a persoas con mobilidade reducida (Eurotaxi), vehículos taxi de emisións cero e vehículos taxi eco.
Santiago de Compostela, 2 de febreiro de 2026
– Importes concedidos para a adquisición de vehículos taxi adaptado a persoas con mobilidade reducida:
– Importes concedidos para a adquisición de vehículos taxi emisións cero:
– Importes concedidos para adquisición de vehículos taxi eco:
RESOLUCIÓN do 10 de febreiro de 2026 de nomeamento da valedora do pobo da Comunidade Autónoma de Galicia.
Parlamento de Galicia — II. Autoridades e persoal — 18/02/2026

En execución do Acordo adoptado polo Pleno do Parlamento de Galicia, na sesión que tivo lugar o día 10 de febreiro de 2026, e no exercicio das atribucións a min conferidas polo artigo 3.2 da Lei autonómica 6/1984, do 5 de xuño, con esta data e coa miña sinatura acredito o nomeamento de María Dolores Fernández Galiño como Valedor do Pobo, coas prerrogativas, atribucións, deberes e facultades derivadas da súa condición de alto comisionado do Parlamento de Galicia.
Santiago de Compostela, 10 de febreiro de 2026
RESOLUCIÓN do 20 de febreiro de 2026, da Secretaría Xeral da Emigración, pola que se amplía o prazo de presentación de solicitudes da Resolución do 9 de xaneiro de 2026 pola que se establecen as bases reguladoras do programa Escolas Abertas para entidades galegas do exterior e se procede á súa convocatoria para o ano 2026 (código de procedemento PR923E).
Consellería de Emprego, Comercio e Emigración — III. Outras disposicións — 23/02/2026

Mediante a Resolución do 9 de xaneiro de 2026 (DOG núm. 14, do 22 de xaneiro), reguláronse e convocáronse as subvencións correspondentes ao programa Escolas Abertas para entidades galegas do exterior para o ano 2026.
No artigo 7 da devandita resolución establécese un prazo dun mes, contado a partir do día seguinte ao da publicación da resolución no
Diario Oficial de Galicia
, para a presentación de solicitudes, prazo que remata o vindeiro día 23 de febreiro.
As especiais circunstancias socio-políticas e económicas concorrentes actualmente nos países onde residen a maioría das persoas da colectividade galega no exterior están provocando grandes dificultades a esas persoas para poder reunir a documentación necesaria e para a súa presentación.
O artigo 4.2 da resolución establece a non realización dos obradoiros que non alcancen un número mínimo de oito solicitudes.
Así, a falta de poucos días para o remate do prazo de presentación de solicitudes, o número de solicitudes presentadas que cumpren os requisitos é insuficiente para poder levar a cabo o programa.
Xa que logo, tendo en conta esas circunstancias resulta aconsellable ampliar o prazo de presentación de solicitudes, o cal non prexudica dereitos de terceiras persoas.
Con carácter xeral, o artigo 32 da Lei 39/2015, do 1 de outubro, do procedemento administrativo común das administracións públicas (LPACAP), prevé a posibilidade de que a Administración poida conceder unha ampliación dos prazos establecidos se as circunstancias o aconsellan e con iso non se prexudica dereitos de terceiras persoas, por un período que non exceda a metade dos ditos prazos. Os acordos sobre ampliación non serán susceptibles de recurso.
Por todo o cal, de conformidade co disposto no artigo 32 da LPACAP e o resto da normativa aplicable,
Artigo único. Ampliación do prazo de presentación de solicitudes
Ampliar o prazo de presentación de solicitudes previsto no artigo 7 da Resolución do 9 de xaneiro de 2026, da Secretaría Xeral da Emigración, pola que se establecen as bases reguladoras do programa Escolas Abertas para entidades galegas do exterior e se procede á súa convocatoria para o ano 2026, ata o 10 de marzo de 2026, inclusive.
Santiago de Compostela, 20 de febreiro de 2026
CORRECCIÓN DE ERROS. Orde do 29 de decembro de 2025 pola que se establecen as bases reguladoras do Programa de axudas para implantar a igualdade laboral, a conciliación e a responsabilidade social empresarial (RSE), e se procede á súa convocatoria para o ano 2026 (códigos de procedemento TR357B, TR357C e TR357D).
Consellería de Emprego, Comercio e Emigración — III. Outras disposicións — 23/02/2026

Advertidos erros na citada orde, publicada no
Diario Oficial de Galicia
número 32, do mércores 18 de febreiro de 2026, cómpre realizar as seguintes correccións:
Na páxina 13484, onde di: «Poderán ser subvencionables as accións para as que se concede a axuda ou incentivo que se realicen entre o día 1 de xaneiro de 2026 e ata a data de final do prazo de xustificación das actividades establecido no artigo 35», debe dicir: «Poderán ser subvencionables as accións para as que se concede a axuda ou o incentivo que se realicen entre o día 1 de xaneiro de 2026 e ata a data de final do prazo de xustificación das actividades establecido no artigo 36».
Na páxina 13486, onde di: «Para todas as liñas será necesario que as entidades solicitantes teñan unha taxa de estabilidade cando menos do 50 % desde o 1 de xaneiro de 2025 e na data da súa xustificación», debe dicir: «Para todas as liñas será necesario que as entidades solicitantes teñan unha taxa de estabilidade cando menos do 50 % na data de presentación da solicitude e na data da súa xustificación».
Na páxina 13490, onde di: «Poderán ser beneficiarias, as empresas que, alén de cumprir cos requisitos do artigo 5 desta orde, non pertenzan aos sectores da economía da tecnoloxía da información e a comunicación (TIC) e que:», debe dicir: «Poderán ser beneficiarias as empresas que, alén de cumprir cos requisitos do artigo 5 desta orde, que:».
Na páxina 13491, onde di: «Poderán ser beneficiarias as empresas que conten cos requisitos do artigo 5 desta orde e teñan formalizados acordos de teletraballo en vigor na data de presentación da solicitude, que deberán cumprir con todos os requisitos establecidos na Lei 10/2021, do 9 de xullo, de traballo a distancia.
Non serán beneficiaras destas subvencións aquelas empresas que pertenzan a sectores TIC da economía».
Debe dicir: «Poderán ser beneficiarias as empresas que conten cos requisitos do artigo 5 desta orde e teñan formalizados acordos de teletraballo en vigor na data de presentación da solicitude, que deberán cumprir con todos os requisitos establecidos na Lei 10/2021, do 9 de xullo, de traballo a distancia».
RESOLUCIÓN do 11 de febreiro de 2026, da Dirección Xeral de Recursos Humanos, pola que se publica o acordo adoptado no seo da Comisión de Seguimento do nomeamento estatutario eventual de continuidade.
Servizo Galego de Saúde — III. Outras disposicións — 24/02/2026

Na Mesa Sectorial de Negociación do persoal estatutario do Servizo Galego de Saúde, na súa sesión do 15 de xaneiro de 2019, a Administración sanitaria e as organizacións sindicais CESM-OMEGA, UGT, CSIF e SATSE asinaron un acordo sobre a formalización de nomeamentos de persoal estatutario eventual na modalidade de nomeamentos de continuidade, que foi publicado pola Resolución da Dirección Xeral de Recursos Humanos do 24 de xaneiro de 2019 (DOG núm. 22, do 31 de xaneiro).
O punto décimo das bases do nomeamento estatutario eventual de continuidade prevé a creación dunha comisión paritaria de seguimento do acordo, integrada por representantes da Administración sanitaria e das organizacións sindicais asinantes.
No seo da Comisión de Seguimento, na sesión que tivo lugar o 11 de novembro de 2025, adoptouse o acordo que para xeral coñecemento se recolle como anexo desta resolución.
Santiago de Compostela, 11 de febreiro de 2026
1. Ámbito funcional dos nomeamentos de continuidade nas categorías de técnico/a en coidados auxiliares de enfermaría e celador/a.
O nomeamento estatutario eventual de continuidade previsto no acordo nace para ser aplicado ao persoal das categorías de médico/a de familia de atención primaria e pediatra de atención primaria. A utilización do nomeamento evidenciou a utilidade deste nomeamento mesmo para outras categorías estatutarias. Mediante a Resolución do 23 de novembro de 2020 estendeuse a aplicación deste nomeamento á categoría de enfermeiro/a.
Ao abeiro da habilitación recollida no punto segundo das bases do nomeamento estatutario eventual de continuidade (DOG núm. 22, do 31 de xaneiro), acórdase estender a aplicación deste nomeamento ás categorías de técnico/a de coidados auxiliares de enfermaría e celador/a. As condicións serán as mesmas que as establecidas para a categoría de enfermeiro/a.
EXTRACTO da Resolución do 17 de febreiro de 2026 pola que se publican as bolsas de desprazamento destinadas ao estudantado que realiza prácticas curriculares no curso 2025/26.
Universidade de Vigo — III. Outras disposicións — 24/02/2026

BDNS (Identif.) 887807.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/887807
Primeiro.
Persoas beneficiarias
Alumnado matriculado na Universidade de Vigo no curso 2025/26 en titulacións oficiais de grao e máster universitario, en centros propios ou en centros adscritos de titularidade pública que imparten titulacións non impartidas en centros propios (Enfermaría Ourense, Enfermaría Pontevedra e Enfermaría Meixoeiro).
Estar matriculado no curso 2025/26 nalgunha das materias de prácticas curriculares con 18 ou máis créditos.
Segundo.
Obxecto
Esta convocatoria está prevista no Plan estratéxico de subvencións da Universidade de Vigo como acción destinada ao cumprimento do obxectivo «desenvolver programas formativos conxuntos coas empresas e coas institucións que melloren a empregabilidade do estudantado», a través da compensación do custo económico asociado aos desprazamentos que o estudantado debe realizar desde a localidade do centro de estudos ata as empresas e institucións en que realizan as prácticas curriculares.
Terceiro.
Bases reguladoras
Resolución reitoral pola que se convocan bolsas de desprazamento destinadas ao estudantado que realiza prácticas curriculares no curso 2025/26.
Cuarto.
Contía
A contía total do crédito destinado a estas axudas será de trinta e dous mil cincocentos euros (32.500 €).
Quinto.
Prazo de presentación de solicitudes
Desde o 18 de febreiro ata o 16 de marzo de 2026.
Vigo, 17 de febreiro de 2026
RESOLUCIÓN do 9 de febreiro de 2026, da Dirección Xeral de Gandaría, Agricultura e Industrias Agroalimentarias, pola que se dá publicidade ás axudas concedidas ao abeiro da Orde do 29 de novembro de 2024 pola que se establecen as bases reguladoras das axudas aos investimentos para a elaboración e comercialización de produtos vitivinícolas, financiadas polo Fondo Europeo Agrícola de Garantía (Feaga), e se convocan para o exercicio orzamentario de 2025 (código de procedemento MR361A).
Consellería do Medio Rural — III. Outras disposicións — 24/02/2026

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputen, o beneficiario, a cantidade concedida e a finalidade ou finalidades da subvención.
Na súa virtude, esta dirección xeral
Ordenar a publicación, no
Diario Oficial de Galicia
, das axudas concedidas con cargo á Orde do 29 de novembro de 2024 pola que se establecen as bases reguladoras das axudas aos investimentos para a elaboración e comercialización de produtos vitivinícolas, financiadas polo Fondo Europeo Agrícola de Garantía (Feaga), e se convocan para o exercicio orzamentario de 2025 (código de procedemento MR361A), e que figuran como anexo nesta resolución.
Santiago de Compostela, 9 de febreiro de 2026
– Finalidade: mellorar o rendemento global das empresas do sector vitivinícola e a súa adaptación ás demandas do mercado, así como aumentar a súa competitividade.
– Partida orzamentaria: 15.04.713D.770.0, financiada polo Fondo Europeo Agrícola de Garantía (Feaga)
– Beneficiarios e axudas concedidas:
RESOLUCIÓN do 9 de febreiro de 2026, da Dirección Xeral de Gandaría, Agricultura e Industrias Agroalimentarias, pola que se dá publicidade ás axudas concedidas ao abeiro da Orde do 1 de agosto de 2024 pola que se establecen as bases reguladoras para a concesión de axudas para a execución de medidas de promoción do sector vitivinícola en mercados de terceiros países e se convocan para o ano 2025 (código de procedemento MR440D).
Consellería do Medio Rural — III. Outras disposicións — 24/02/2026

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputen, o beneficiario, a cantidade concedida e a finalidade ou finalidades da subvención.
Na súa virtude, esta dirección xeral
Ordenar a publicación, no
Diario Oficial de Galicia
, das axudas concedidas con cargo á Orde do 1 de agosto de 2024 pola que se establecen as bases reguladoras para a concesión de axudas para a execución de medidas de promoción do sector vitivinícola en mercados de terceiros países e se convocan para o ano 2025, e que figuran como anexo nesta resolución.
Santiago de Compostela, 9 de febreiro de 2026
– Finalidade: mellorar a competitividade dos viños españois mediante a execución de actividades de promoción e comunicación levadas a cabo en terceiros países.
– Financiamento: procede do Fondo Europeo Agrícola de Garantía (Feaga) concepto 713-D.770.0 e proxecto 201100766 dos orzamentos xerais da Comunidade Autónoma de Galicia.
– Beneficiarios e axudas concedidas:
RESOLUCIÓN do 9 de febreiro de 2026 pola que se dispón a substitución dunha vogal da Comisión da Transparencia de Galicia.
Valedor do Pobo — II. Autoridades e persoal — 16/02/2026

A Lei 1/2016, do 18 de xaneiro, de transparencia e bo goberno, crea, no seu artigo 33, a Comisión da Transparencia de Galicia e atribúelle, no seu parágrafo 2.a), a súa presidencia á persoa titular da institución do Valedor do Pobo.
No exercicio das funcións inherentes á Presidencia da devandita comisión e por proposta do Consello Consultivo de Galicia,
Primeiro. Que cese Ana María López Guizán como vogal titular da Comisión da Transparencia de Galicia, en representación do Consello Consultivo de Galicia.
Segundo. Nomear a José Ángel Oreiro Romar como vogal titular da Comisión da Transparencia de Galicia, en representación do Consello Consultivo de Galicia.
Santiago de Compostela, 9 de febreiro de 2026
EXTRACTO da Resolución do 13 de febreiro de 2026 pola que se acorda a ampliación do prazo para a presentación de solicitudes no procedemento regulado pola Resolución do 18 de novembro de 2025 pola que se establecen as bases reguladoras para a concesión, en réxime de concorrencia non competitiva, das subvencións para a adquisición de bicicletas e patinetes eléctricos, así como para a dotación de estacións de reparación e puntos de recarga, no territorio das Rutas do Viño de Galicia, co obxectivo de fomentar a mobilidade sostible, ao abeiro do Plan de recuperación, transformación e resiliencia, financiado pola Unión Europea-NextGenerationEU, e se efectúa a súa convocatoria como anticipado de gasto para o ano 2026 (código de procedemento TU503K).
Axencia de Turismo de Galicia — III. Outras disposicións — 16/02/2026

BDNS (Identif.): 871890.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/871890
Primeiro.
Modificación do prazo de presentación de solicitudes
Modifícase o prazo de presentación de solicitudes ata o día 2 de marzo de 2026, polo que resulta ampliado o prazo regulado no artigo 9.2 das bases reguladoras da citada resolución.
Santiago de Compostela, 13 de febreiro de 2026
RESOLUCIÓN do 6 de febreiro de 2026 pola que se publica a modificación do plan de estudos do máster universitario en Enxeñaría de Telecomunicación.
Universidade de Vigo — III. Outras disposicións — 16/02/2026

Obtida a verificación do plan de estudos polo Consello de Universidades, logo de informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título polo acordo do Consello de Ministros do 14 de novembro de 2014 (publicado no
Boletín Oficial del Estado
de 29 de decembro de 2014 por Resolución da Secretaría Xeral de Universidades do 24 de novembro).
Este reitorado, de conformidade co disposto no artigo 8.3 da Lei orgánica 2/2023, de 22 de marzo, do sistema universitario, resolve publicar a modificación do plan de estudos conducente á obtención do título oficial de máster universitario en Enxeñaría de Telecomunicación pola Universidade de Vigo.
Vigo, 6 de febreiro de 2026
Código RUCT: 4314896.
Rama de coñecemento: Enxeñaría e Arquitectura.
Universidades participantes: Universidade de Vigo.
Cadro 1. Distribución de créditos ECTS segundo o tipo de materia.
Cadro 2. Contido do plan de estudos.
Para a obtención do título de máster universitario en Enxeñaría de Telecomunicación pola Universidade de Vigo, o alumnado deberá superar os 90 créditos ECTS de que consta o máster.
ORDE do 5 de febreiro de 2026 pola que se fixan os prezos privados para a venda ao público de diversas publicacións.
Consellería de Cultura, Lingua e Xuventude — III. Outras disposicións — 16/02/2026

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestando tamén tales servizos ou actividades o sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitirá á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no
Diario Oficial de Galicia
».
Na súa virtude, vista a proposta formulada pola Consellería de Cultura, Lingua e Xuventude e logo do informe favorable da Consellería de Facenda e Administración Pública, esta consellería
Artigo único
1. Quedan aprobados os prezos privados de venda ao público das publicacións editadas pola Consellería de Cultura, Lingua e Xuventude que se relacionan no anexo.
2. Estes prezos entenderanse co IVE incluído.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 5 de febreiro de 2026
EXTRACTO da Orde do 30 de decembro de 2025 pola que se establecen as bases reguladoras para a concesión, en réxime de concorrencia non competitiva, das subvencións para o fomento do emprendemento en economía social (programa Aprol-Economía Social) e se convocan para o ano 2026 (códigos de procedemento TR802G e TR802J).
Consellería de Emprego, Comercio e Emigración — III. Outras disposicións — 18/02/2026

BDNS (Identif.): 886939.
De conform
idade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/
886939
.
https://www.infosubvenciones.es/bdnstrans/GE/es/convocatoria/879702 (minimis agrícola).
https://www.infosubvenciones.es/bdnstrans/GE/es/convocatoria/879705 (minimis pesca).
Os códigos asignados pola BDNS corresponden a un mesmo texto de convocatoria
Primeiro.
Entidades beneficiarias
As cooperativas e sociedades laborais, para o programa I, e as persoas desempregadas, socias ou traballadoras de cooperativas ou sociedades laborais ou doutras empresas que se transformen nestas, para o programa II.
Segundo.
Obxecto e finalidade
Fomentar a incorporación de persoas desempregadas e persoas traballadoras temporais a cooperativas e sociedades laborais a través dos seguintes programas:
Programa I: dirixido a fomentar a incorporación, como persoas socias traballadoras ou de traballo de cooperativas ou sociedades laborais, de persoas desempregadas, persoas traballadoras con carácter temporal e de persoas socias a proba.
Programa II: dirixido a fomentar o acceso á condición de persoas socias traballadoras ou de traballo de cooperativas ou de sociedades laborais, así como o fomento do acceso de persoas emprendedoras por conta propia á condición de socias de cooperativas, a través do financiamento das achegas económicas ao capital social.
Terceiro.
Bases reguladoras
Orde do 30 de decembro de 2025 pola que se establecen as bases reguladoras para a concesión, en réxime de concorrencia non competitiva, das subvencións para o fomento do emprendemento en economía social (programa Aprol-Economía Social) e se convocan para o ano 2026 (códigos de procedemento TR802G e TR802J).
Cuarto.
Contía
O orzamento total ascende a cinco millóns de euros (5.000.000,00 €) e a distribución inicial de créditos por programas é a seguinte:
– Programa I: 2.800.000,00 €.
– Programa II: 2.200.000,00 €.
Quinto.
Prazo de presentación de solicitudes
O prazo de presentación de solicitudes comezará a partir do oitavo día hábil seguinte ao da publicación desta orde no
Diario Oficial de Galicia
, ás 9.00 horas, e finalizará o 16 de setembro de 2026, ás 20.00 horas, agás que se produza o suposto de esgotamento do crédito.
Sexto.
Outros datos
Os incentivos a que se refire esta convocatoria están sometidos ao réxime de axudas
de minimis,
polo que non poderán exceder os límites cuantitativos establecidos nos regulamentos da Comisión (UE) 2023/2831, 1408/2013 ou 717/2014, segundo proceda.
Santiago de Compostela, 30 de decembro de 2025
RESOLUCIÓN do 11 de febreiro de 2026 pola que se publica a modificación do plan de estudos do máster universitario en Enxeñaría Informática.
Universidade de Vigo — III. Outras disposicións — 20/02/2026

Obtida a verificación do plano de estudos polo Consello de Universidades, logo de informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título mediante o Acordo do Consello de Ministros do 8 de marzo de 2013 (publicado no
Boletín Oficial del Estado
do 23 de abril de 2013 mediante a Resolución da Secretaría Xeral de Universidades do 2 de abril).
Esta reitoría, de conformidade co disposto no artigo 8.3 da Lei orgánica 2/2023, do 22 de marzo, do sistema universitario, resolve publicar a modificación do plano de estudos conducente á obtención do título oficial de máster universitario en Enxeñaría Informática pola Universidade de Vigo.
Vigo, 11 de febreiro de 2026
Código RUCT: 4313179.
Rama de coñecemento: Enxeñaría e Arquitectura.
Universidades participantes: Universidade de Vigo.
Cadro 1. Distribución de créditos ECTS segundo o tipo de materia.
Cadro 2. Contido do plano de estudos.
Para a obtención do título de máster universitario en Enxeñaría Informática pola Universidade de Vigo, o alumnado deberá superar os 90 créditos ECTS dos que consta o máster.
RESOLUCIÓN do 12 de febreiro de 2026 pola que se dá publicidade á adhesión dunha entidade financeira ao convenio para a habilitación dun marco de apoio ao acceso ao financiamento das pequenas e medianas empresas, subscrito coas sociedades de garantía recíproca (financiamento Igape-pemes) (código de procedemento IG535A).
Instituto Galego de Promoción Económica — III. Outras disposicións — 20/02/2026

O Consello de Dirección do Instituto Galego de Promoción Económica, na súa xuntanza do día 24 de novembro de 2025, acordou por unanimidade dos seus membros asistentes a aprobación das bases reguladoras do marco de apoio ao acceso ao crédito das pequenas e medianas empresas, instrumentadas mediante convenio coas sociedades de garantía recíproca e as entidades de crédito adheridas (financiamento Igape-pemes) para os anos 2026, 2027 e 2028. As ditas bases publicáronse mediante Resolución do 30 de decembro de 2025 (DOG nº 10, de 16 de xaneiro de 2026).
Xunto co texto das ditas bases publicouse a relación das entidades financeiras que se adheriron ao convenio (anexo VII). O dito anexo foi substituído mediante corrección de erros publicada no DOG número 26, do 9 de febreiro de 2026.
Posteriormente, con data do 10 de febreiro de 2026, adhírese a entidade financeira Ibercaja Banco, S.A., polo que cómpre facelo público.
Polo que antecede, en virtude das facultades que teño conferidas,
Único. Engadir a entidade financeira Ibercaja Banco, S.A., á relación de entidades financeiras adheridas ao convenio para a habilitación dun marco de apoio ao acceso ao financiamento das pequenas e medianas empresas, subscrito entre o Instituto Galego de Promoción Económica (Igape) e as sociedades de garantía recíproca (financiamento Igape-pemes).
Santiago de Compostela, 12 de febreiro de 2026
RESOLUCIÓN do 9 de febreiro de 2026, da Secretaría Xeral Técnica da Consellería do Mar, pola que se dá publicidade aos convenios de colaboración subscritos no terceiro cuadrimestre do ano 2025.
Consellería do Mar — III. Outras disposicións — 20/02/2026

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Darlle publicidade á relación dos convenios subscritos pola Consellería do Mar, nos meses de setembro, outubro, novembro e decembro de 2025, que se incorporan no anexo a esta resolución.
Santiago de Compostela, 9 de febreiro de 2026
RESOLUCIÓN do 20 de xaneiro de 2026, da Secretaría Xeral Técnica da Consellería de Sanidade, pola que se dá publicidade aos convenios de colaboración subscritos por esta consellería, polo Servizo Galego de Saúde e polas entidades públicas instrumentais adscritas no terceiro cuadrimestre do ano 2025 e un convenio asinado no primeiro cuadrimestre.
Consellería de Sanidade — III. Outras disposicións — 20/02/2026

O artigo 15.2 da Lei 1/2016, do 18 de xaneiro, de transparencia e bo goberno, impón a cada Consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para cumprir esa obriga, por medio da presente resolución dáse publicidade á relación dos convenios subscritos pola Consellería de Sanidade, polo Servizo Galego de Saúde e polas entidades públicas instrumentais adscritas no terceiro cuadrimestre do ano 2025 e un convenio asinado no primeiro cuadrimestre, que se incorpora como anexo a esta resolución.
Santiago de Compostela, 20 de xaneiro de 2026
RESOLUCIÓN do 9 de febreiro de 2026, da Dirección Xeral de Patrimonio Natural, pola que se lle dá publicidade ás axudas concedidas ao abeiro da Orde do 20 de decembro de 2024 pola que se establecen as bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e se convocan axudas para o ano 2025 destinadas ás entidades locais (código de procedemento MT811A) (Diario Oficial de Galicia número 13, do 21 de xaneiro de 2025).
Consellería de Medio Ambiente e Cambio Climático — III. Outras disposicións — 20/02/2026

O artigo 19 da Orde do 20 de decembro de 2024 pola que se establecen bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e se convocan axudas para o ano 2025 destinadas ás entidades locais (código de procedemento MT811A), establece que no prazo máximo de tres meses contados desde a data de resolución das concesións publicarase no
Diario Oficial de Galicia
a relación de subvencións concedidas, con indicación da norma reguladora, entidade beneficiaria, crédito orzamentario, contía e finalidade da subvención.
En consecuencia,
Ordenar a publicación no
Diario Oficial de Galicia
das axudas concedidas ao abeiro da Orde do 20 de decembro de 2024 pola que se establecen as bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e se convocan axudas para o ano 2025 destinadas ás entidades locais (código de procedemento MT811A), segundo o anexo desta resolución
Santiago de Compostela, 9 de febreiro de 2026
Crédito orzamentario: 850.000 euros.
Aplicación orzamentaria: 06.04.541B-460.0 dos orzamentos xerais da Comunidade Autónoma de Galicia para o ano 2025.
Finalidade: establecer as bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e se convocan axudas para o ano 2025 destinadas ás entidades locais (código de procedemento MT811A).
Expediente, entidade beneficiaria, aplicación orzamentaria, importe adxudicado:
RESOLUCIÓN do 9 de febreiro de 2026, da Dirección Xeral de Patrimonio Natural, pola que se dá publicidade ás axudas concedidas ao abeiro da Orde do 20 de decembro de 2024 pola que se establecen as bases reguladoras das axudas para fomentar a adopción de animais domésticos de compañía abandonados acollidos nos centros de recollida autorizados da Comunidade Autónoma de Galicia, e se procede á súa convocatoria para o ano 2025 (código de procedemento MT811C) (Diario Oficial de Galicia número 16, do 24 de xaneiro de 2025).
Consellería de Medio Ambiente e Cambio Climático — III. Outras disposicións — 20/02/2026

O artigo 19 da Orde do 20 de decembro de 2024 pola que se establecen as bases reguladoras das axudas para fomentar a adopción de animais domésticos de compañía abandonados acollidos nos centros de recollida autorizados da Comunidade Autónoma de Galicia, e se procede á súa convocatoria para o ano 2025 (código de procedemento MT811C) establece que no prazo máximo de tres meses contados desde a data de resolución das concesións se publicará no
Diario Oficial de Galicia
a relación de subvencións concedidas, con indicación da norma reguladora, a persoa beneficiaria, o crédito orzamentario, a contía e a finalidade da subvención.
En consecuencia,
Ordenar a publicación no
Diario Oficial de Galicia
das axudas concedidas ao abeiro da Orde do 20 de decembro de 2024 pola que se establecen as bases reguladoras das axudas para fomentar a adopción de animais domésticos de compañía abandonados acollidos nos centros de recollida autorizados da Comunidade Autónoma de Galicia, e se procede á súa convocatoria para o ano 2025 (código de procedemento MT811C), segundo o anexo desta resolución.
Santiago de Compostela, 9 de febreiro de 2026
Norma reguladora: Orde do 20 de decembro de 2024 pola que se establecen as bases reguladoras das axudas para fomentar a adopción de animais domésticos de compañía abandonados acollidos nos centros de recollida autorizados da Comunidade Autónoma de Galicia, e se procede á súa convocatoria para o ano 2025 (código de procedemento MT811C).
Crédito orzamentario: 40.000 euros.
Aplicación orzamentaria: 06.04.541B-480.1 dos orzamentos xerais da Comunidade Autónoma de Galicia para o ano 2025.
Finalidade: establecer as bases reguladoras dunha liña de axudas destinadas a fomentar a adopción de animais domésticos de compañía abandonados acollidos nos centros de recollida autorizados da Comunidade Autónoma de Galicia, así como proceder á súa convocatoria para o ano 2025 (código de procedemento MT811C).
Expediente, persoa beneficiaria, aplicación orzamentaria, importe adxudicado: